શીર્ષક: ખનીજ તેલના મામલે રશિયા અને ઈરાનને અમેરિકાની માત\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
શેલ ગૅસ એવો કુદરતી ગૅસ છે, જે ભૂગર્ભના પોલાણમાં મળી આવે છે. 

ખનીજ અને ઊર્જાની આંતરરાષ્ટ્રીય કિંમતો પર શેલ ગૅસના કારણે મોટી અસર પડી રહી છે.

શેલ ગૅસમાં નવી ટેક્નૉલૉજી અને સંશોધનની નવી રીતોને કારણે ક્રાંતિ આવી છે. 

આ ક્રાંતિ પહેલાં અમેરિકા પોતાની ખનીજ તેલ અને ઊર્જાની જરૂરિયાતો માટે વિદેશથી થતી આયાત પર આધાર રાખતો હતો. 

ખાસ કરીને મધ્ય-પૂર્વના દેશો પર આધાર રાખવો પડતો હતો અને તે નિર્ભરતા વધી રહી હતી. 

અમેરિકાની ઑઇલ એન્ડ એનર્જી ઇન્સ્ટિટ્યૂટના 2018ના આંકડાં પ્રમાણે, "અમેરિકા રોજ લગભગ 1 કરોડ બેરલથી વધારે ખનીજ તેલનું ઉત્પાદન કરે છે."

"પ્રમુખ ઓબામાના કાર્યકાળ દરમિયાન, 2011માં અમેરિકાએ પોતાની તેલ ખપતના 52 ટકા અન્ય દેશો અને ખાસ કરીને ઓપેકના સભ્ય દેશોમાંથી આયાત કર્યું હતું."

"હવે 2018માં અમેરિકા રોજ લગભગ 40 લાખ બેરલ ક્રૂડ ઑઇલની નિકાસ કરે છે." 

"શેલ ગેસના વિકાસ સાથે અમેરિકા હવે એલએનજી (લિક્વિફાઇડ નેચરલ ગેસ)ની પણ નિકાસ કરવા લાગ્યું છે."

શેલ ગેસ અને અમેરિકાની વિદેશ નીતિ

પ્રમુખ ઓબામાના કાર્યકાળમાં અમેરિકાની વિદેશ નીતિ પર શેલ ગૅસની સૌથી વધુ અસર દેખાવા લાગી હતી. 

સન 2011માં અમેરિકાએ 'ભવિષ્યની ઊર્જા સુરક્ષા રણનીતિનો ઍજન્ડા' તૈયાર કરી લીધો હતો. 

તેમાં શેલ ગૅસના ઉત્પાદનનો ઉલ્લેખ કરાયો હતો અને કહેવાયું હતું કે આ ગૅસ ભવિષ્યમાં અમેરિકાની ઊર્જા જરૂરિયાતનો સૌથી મહત્ત્વનો સ્રોત હશે.

આ સ્રોતનો વિકાસ કરવાથી અમેરિકાની ઊર્જા જરૂરિયાતો પૂરી કરવાની ખાતરી મળી શકશે.

ઓબામાના કાર્યકાળમાં વિદેશથી આયાત થતાં ક્રૂડ ઑઇલ પરની નિર્ભરતા ઓછી થઈ ગઈ હતી. 

પેટ્રોલનો વપરાશ ઘટે તે માટે પણ પ્રયાસો કરવામાં આવ્યા હતા. ઊર્જાના વૈકલ્પિક  સ્રોતનો ઉપયોગ પણ વધ્યો હતો. 

ફેબ્રુઆરી 2013માં અમેરિકાની સંસદના 113માં અધિવેશનમાં એલએનજીની નિકાસના મુદ્દે જોરદાર ચર્ચાઓ થઈ હતી. 

તમે આ વાંચ્યું કે નહીં?

ખનીજ તેલની રાજનીતિ 

અમેરિકાની સેનેટની ઊર્જા સમિતિના સભ્યોએ એ વાત ભારપૂર્વક કહી હતી કે અમેરિકા ક્રૂડ ઑઇલ અને શેલ ગૅસના ઉત્પાદનમાં વધારો કરી શક્યું તેના કારણે ઈરાન સામે પ્રતિબંધો મૂકવામાં આસાની થઈ હતી. 

ત્યારબાદ અમેરિકાની સંસદમાં મે મહિનામાં એક ઠરાવ પસાર કરાયો હતો. 

ઠરાવ અનુસાર યુરોપિયન સંઘના દેશોમાં એલએનજીની નિકાસ વધારવી, જેથી ખનીજ તેલની આયાત માટે રશિયા પરની તેમની નિર્ભરતા ઓછી થાય. 

સાથે જ અમેરિકન સંસદે એવો પણ નિર્ણય કર્યો હતો કે દક્ષિણ કોરિયા અને પૂર્વ એશિયાના...